బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
వరుసగా మూడో రోజు పెరిగిన‌ 'బంగారం' ధర!
ఒకవైపు పసిడి పరుగులు పెడుతుంటే.. వెండి ధర మాత్రం పతనమైంది. పారిశ్రామిక వర్గాల నుంచి డిమాండ్ మందగించడంతో బులియన్ మార్కె‌ట్‌లో రూ.90 తగ్గింది.
Samayam Telugu | Updated:
Nov 2, 2018, 09:02AM IST
వరుసగా మూడో రోజు పెరిగిన‌ 'బంగారం' ధర!
పండుగ సీజన్ నేప‌థ్యంలో దేశీయ నగల వ్యాపారులు, రిటైలర్ల నుంచి కొనుగోళ్లు వెల్లువెత్తడంతో బంగారం ధరలు వరుసగా మూడోరోజు కూడా పెరిగాయి. బుధవారం ట్రేడింగ్‌లో రూ.30 మేర పెరిగిన బంగారం ధర.. గురువారం ట్రేడింగ్‌లో ఏకంగా రూ.130 మేర పెరిగింది. దీంతో 10 గ్రాముల మేలిమి బంగారం ధర రూ.32,650 నుంచి రూ.32,780 రికార్డు స్థాయికి చేరింది. ఒకవైపు పసిడి పరుగులు తీయగా వెండి ధర మాత్రం పతనమైంది. పారిశ్రామిక వర్గాల నుంచి డిమాండ్ మందగించడంతో బులియన్ మార్కె‌ట్‌లో రూ.90 తగ్గిన కిలో వెండి ధర రూ.39,110కి చేరింది.
Visit Site
Recommended byColombia
తాజా పెంపుతో.. దేశ రాజధాని ఢిల్లీలో 130 రూపాయలు పెరిగిన 24 క్యారెట్ల 10 గ్రాముల బంగారం ధర రూ.32,780 కి చేరగా.. 22 క్యారెట్ల 10 గ్రాముల బంగారం ధర రూ.32,630 కి చేరింది. ఇక ప్రభుత్వ సార్వభౌమ పసిడి పథకంలో 8 గ్రాముల బంగారం ధరలో ఎలాంటి మార్పులేదు. నిన్నటి ధర రూ.24,900 వద్దే కొనసాగుతోంది.
2012 నవంబరు 29న బంగారం ధర రూ.32,940 గా నమోదైంది. ఆ తర్వాత అక్టోబరు 25న తొలిసారి ఆరేళ్ల గరిష్ఠ ధర రూ.32,625 మార్క్‌ను తాకింది. అక్టోబరు 31న మరోసారి రూ.32,650 సరికొత్త గరిష్ఠస్థాయికి చేరిన సంగతి తెలిసిందే. అయితే గురువారం ట్రేడింగ్‌లో ఏకంగా రూ.130లు ఎగబాకి రూ.32,780 కి చేరి మరోసారి కొత్త ఆరేళ్ల గరిష్ఠస్థాయిని నమోదుచేసింది.
అంతర్జాతీయంగా బంగారం ధరలు రెండు వారాల కనిష్ఠానికి పతనమయ్యాయి. అంతర్జాతీయ పరిణామాలు, అమెరికా డాలర్ బలపడం ఇందుకు కారణమైంది. న్యూయార్క్ మార్కెట్‌లో ఔన్సు బంగారం ధర 0.8 శాతం పెరిగిన పసిడి ధర 1,217.84 డాలర్ల నుంచి 1,222.41 కి ఎగబాకింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.